DELTA มีแผนเข้าซื้อกิจการเพิ่มมูลค่าเงินบาทอ่อนค่าหนุนผลประกอบการ
บล.ซีไอเอ็มบี (ประเทศไทย) แนะซื้อ DELTA โดยมีราคาเป้าหมาย 101 บาท โดยค่าเงินบาทที่เริ่มกลับมาอ่อนค่าลงในช่วงนี้จะช่วยหนุนผลประกอบการของบริษัท ขณะที่มีแผนเข้าซื้อกิจการที่สามารถสร้าง synergy
9 พ.ย. 2558

บล.ซีไอเอ็มบี (ประเทศไทย) ระบุในบทวิเคราะห์ (9 พ.ย.) แนะนำ ซื้อ บริษัทเดลต้า อีเลคโทรนิคส์ (ประเทศไทย) จำกัด (มหาชน) หรือ DELTA โดยมีราคาเป้าหมาย 101 บาท โดยค่าเงินบาทที่เริ่มกลับมาอ่อนค่าลงในช่วงนี้จะช่วยหนุนผลประกอบการของบริษัท
โดยประเมินว่าค่าเงินบาทที่อ่อนค่าลงทุกๆ 1 บาท/ดอลลาร์ จะทำให้กำไรสุทธิของบริษัทเพิ่มขึ้น 5%ยังคงเชื่อว่า DELTA จะมีรายได้และกำไรเติบโตอย่างมีนัยสำคัญหรือ 7% และ 10% ในปี 59-60ตามลำดับ
ทั้งนี้มีปัจจัยผลักดันจาก 1) ความต้องการโครงสร้างพื้นฐานด้านไอทีและโทรคมนาคมในอินเดีย และ 2) การขยายสายผลิตภัณฑ์ให้ครอบคลุมอุปกรณ์อิเล็กทรอนิกส์ในรถยนต์ที่มีความซับซ้อนมากขึ้น เพื่อให้สอดคล้องกับความต้องการรถยนต์ EV/HBV
นอกจากการเติบโตจากธุรกิจหลักแล้ว DELTA ยังมีแผนเข้าซื้อกิจการที่สามารถสร้าง synergy หรือเพิ่มมูลค่าให้กับผลิตภัณฑ์เดิมที่มีอยู่ซึ่งดีลที่ผ่านมาของบริษัทประสบความสำเร็จด้วยดี